REPUBLIKA HRVATSKA

SPLITSKO DALMATINSKA ŽUPANIJA

OŠ MILANA BEGOVIĆA

21 236 VRLIKA

KLASA: 602-01/18-01/06

URBROJ: 2175-15-01-18-01

Vrtlika, 31. siječnja 2018.

Sukladno člancima 74. i 75. Statuta OŠ Milana Begovića iz Vrlike ravnateljica Mirjana Vodanović Mandarić, prof. donijela je 31. siječnja 2018. godine odluku o proceduri stvaranja ugovornih obveza za koje nije potrebna procedura javne nabave

**PROCEDURA STVARANJA UGOVORNIH OBVEZA ZA KOJE NIJE POTREBNA PROCEDURA JAVNE NABAVE**

**I.Pokretanje postupka javne nabave**

**Nositelj poslova i aktivnosti odnosno svaki zaposlenik škole** iz djelokruga svoga rada, pokreće postupak nabave roba, opreme korištenja usluga ili obavljanje radova podnošenjem prijedloga nabave ravnateljici na način da ispuni listu potreba i to:

* za razrednu nastavu zadužena je predsjednica aktiva
* za predmetnu nastavu jedan učitelj (po dogovoru)
* za poslove čišćenja jedna spremačica
* za poslove održavanja domar
* za ostale potrebe škole postupak nabave mogu inicirati ravnateljica, tajnica, pedagoginja, knjižničarka i voditelj računovodstva.

**II.Kontrola usklađivanja nabave s financijskim planom**

**Ravnateljica u suradnji s voditeljem računovodstva** Škole u roku dva (2) dana od zaprimanja obrasca potreba provjerava je li prijedlog u skladu s financijskim planom i jesu li financijska sredstva za nabavu dostupna. Stavljanjem svog potpisa (parafa) na prijedlog nabave potvrđuje usklađenost s planom i dostupnost sredstava.

**Tajnica ili voditelj računovodstva** ispunjava narudžbenicu ili prema ugovorima vrši narudžbu potreba. Narudžbenicu nije potrebno ispunjavati u slučajevima kada jedna narudžba potreba ne prelazi iznos od 500,00 kuna.

**III.Dodatna provjera i pokretanje nabave**

Hrvatski sabor je 22. studenog 2013. godine donio Zakon o izmjenama i dopunama Zakona o javnoj nabavi koji je stupio na snagu 10. prosinca 2013. godine.

Ovim promjenama vrijednosni prag za koji nije potrebna javna nabava povećan je sa 70.000,00kn za robe i usluge (bez PDV-a) odnosno 500.000,00kn za radove (bez PDV-a).

Procedura je dostupna svim zaposlenicima Škole na mrežnim stranicama i Oglasnoj ploči Škole.

Ravnateljica:

Mirjana Vodanović Mandarić,prof.